Transpordiamet

info@transpordiamet.ee Meie: 30.04.2024 nr 5-2/495

**Taotlus**

Kastre Vallavalitsus edastab Transpordiametile taotluse sooviga sõlmida X-TEE leping seoses kohaliku omavalitsuse korralduse seadusest tulenevate ülesannete täitmiseks. Täpsemalt on kohaliku omavalitsuse ülesandeks tegeleda jäätmemajanduse ning heakorraga, millest tulenevalt on teatud menetluste korral vajalik ligipääsu autoomanike registrile.

Vastavalt jäätmeseaduse § 119 lg 1 järgi teostab jäätmeseadusest tulenevate nõuete täitmise üle järelevalvet ka kohalik omavalitsus. Kuna kohalik omavalitsus tegeleb pakendipunktide seiramise ning avalikest kohtadest prügi eemaldamisega on mõningatel juhtudel vajalik tuvastada prügi ladestaja auto numbrimärgi järgi. Asutuste juures olevate pakendipunktide juures asuvad ka jälgimiskaamerad, mille järgi on samuti võimalik tuvastada isikute autosid, kes jätavad prügi mittesobivatesse kohtadesse.

Lisaks jäätmetele tegeleb kohalik omavalitsus ka heakorraeeskirjade ning koerte ja kasside pidamise eeskirjade täitmise kontrollimisega. Seetõttu võib tekkida vajadus tuvastada auto omanik seoses heakorra eeskirjade rikkumise tõttu või tuleb tuvastada kasside ja koerte pidamise eeskirjade rikkujat.

Tuginedes eeltoodule palub Kastre Vallavalistus rahuldada taotlus sooviga sõlmida X-TEE leping autoomanike registrile ligipääsuks.

Lugupidamisega,

/*allkirjastatud digitaalselt/*

Annika Pajumaa-Murov

Vallavanem

Karen Katri Voll 53414205

karenkatri.voll@kastre.ee